b'\n_START_ARTICLE_\nAivusj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pituus on 1,6 kilometri\xc3\xa4, leveys 300 metri\xc3\xa4 ja sen pinta-ala on 40 hehtaaria. Se sijaitsee Ikaalisissa Aivusper\xc3\xa4ll\xc3\xa4 Vuorij\xc3\xa4rven lounaispuolella. Siihen on kaivettu seitsem\xc3\xa4n mets\xc3\xa4- tai suo-ojaa, joista kolme kulkevat pellon l\xc3\xa4pi. Etel\xc3\xa4p\xc3\xa4\xc3\xa4h\xc3\xa4n laskevat ojat tuovat tihe\xc3\xa4sti ojitettujen Isonevan ja sen it\xc3\xa4puolisen suon kuivatusvesi\xc3\xa4. J\xc3\xa4rven oma laskuoja l\xc3\xa4htee koillisp\xc3\xa4\xc3\xa4n lahdenpohjukasta ja se laskee 300 metrin j\xc3\xa4lkeen Vuorij\xc3\xa4rven etel\xc3\xa4p\xc3\xa4\xc3\xa4h\xc3\xa4n. J\xc3\xa4rvess\xc3\xa4 on seitsem\xc3\xa4n saarta tai luotoa. Suurin saari on asuttu Isosaari, joka on 280 metri\xc3\xa4 pitk\xc3\xa4 ja 130 metri\xc3\xa4 leve\xc3\xa4. Kolme muuta saarta ovat alle 70 metri\xc3\xa4 pitk\xc3\xa4t ja osittain kallioisia. Rantaviivan pituus on 5,1 kilometri\xc3\xa4. Rannat laskeutuvat paikoin jyrk\xc3\xa4hk\xc3\xb6sti veteen ja ovat p\xc3\xa4\xc3\xa4asiassa moreenimaata. Sek\xc3\xa4 etel\xc3\xa4- ett\xc3\xa4 pohjoisp\xc3\xa4\xc3\xa4ss\xc3\xa4 on peltomaata vesirajalle asti. J\xc3\xa4rven l\xc3\xa4hiymp\xc3\xa4rist\xc3\xb6ss\xc3\xa4 sijaitsee kolme maatilaa ja rantaan on rakennettu yli 20 vapaa-ajan asuntoa, joista kaksi sijaitsevat Isosaaressa. Niille johtaa tiet Vekaran ja Vahon yhdist\xc3\xa4v\xc3\xa4lt\xc3\xa4 tielt\xc3\xa4.'